בסקר דעת קהל משנת 2006 שפורסם על ידי המרכז הרוסי לחקר דעת הקהל, 34% מהמשיבים אישרו את הסיסמה בתנאי שב"רוסים" הכוונה לכל אזרחי הפדרציה הרוסית, 23% אמרו שהם לא יתנגדו לרעיון אם ייושם ב"גבולות סבירים", 20% (בעיקר במוסקבה ובסנקט פטרסבורג) האמינו שהגשמת המושג הזה - ללא הגבלות כלשהן - הגיעה מזמן. הרעיון נפסל על ידי 23%, מתוכם 12% חששו מקשיים עם המערב, ו-11% מהם תיארו אותו כ"פשיזם אמיתי". במקביל, התחלקו תומכי הסיסמה לגבי המשמעות של "רוסים" - כל אלה שחונכו במסורות רוסיות (39%), אלה שעבדו למען רוסיה (23%), רק רוסים "בדם" (15 %), אלה שדיברו רוסית כשפת אם (12%), או נוצרים רוסים אורתודוקסים (7%).
בחקירה שהורה בית משפט רוסי הגיעו למסקנה שהסיסמה "רוסיה לרוסים" אינה מלבה שנאה אתנית. החקירה נערכה בקשר למקרה של תקיפת מהגר קווקזי מתבגר מדאגסטן שכמעט נהרג ליד בית ספרו. התוקפים צעקו "רוסיה לרוסים!", בעודם מכים אותו.
The Sun's Gonna Rise
The Sun's Gonna Rise (בעברית: השמש עומדת לזרוח) הוא המיני-אלבום הראשון של הזמר הבריטי סאם ריידר. את האלבום הוציאה לאור בשנת 2021 חברת התקליטים פרלופון, עמה חתם ריידר חוזה הקלטות בסוף שנת 2020. המיני-אלבום צבר כ-100 מיליון השמעות בפלטפורמות השונות, דוגמת ספוטיפיי ואפל מיוזיק.
לוגו (כדורגל)
Paper Mario
Paper Mario (פייפר מריו) הוא משחק וידאו מז'אנר משחק התפקידים שפותח על ידי חברת Intelligent Systems והושק לראשונה בשנת 2000 על ידי נינטנדו עבור קונסולת משחקי הווידאו הביתית נינטנדו 64 . זהו המשחק הראשון בסדרת משחקי Paper Mario. המשחק הושק בתחילה ביפן במהלך שנת 2000 ובהמשך הושק ברחבי העולם במהלך שנת 2001.
עלילת המשחק מתרחשת בממלכת הפטריות כשהגיבור מריו יוצא להציל את הנסיכה פיץ' מבאוזר אשר חטף אותה ואת טירתה. באוזר גנב את שרביט הכוכב, המגשים משאלות, כדי שיוכל להגשים את משאלותיו האנוכיות. על מריו למצוא ולהציל את שבעת רוחות הכוכבים, שבאוזר לכד בקלפים וביחד, יוכלו לעצור את באוזר. במהלך המשחק השחקן שולט במריו ובמספר דמויות נוספות וצריך לפתור חידות שונות בעולם המשחק ולהביס אויבים שונים במערכת של קרבות מבוססת תורות. הקרבות ייחודיים בכך שהשחקן יכול להשפיע על האפקטיביות של ההתקפות על ידי ביצוע לחיצות על הבקר לפי סדר מסוים - פעולות המכונות "Action commands".
אף על פי שנינטנדו תכננה במקור שחברת Square (אשר נקראת כיום Square Enix) תפתח את המשחק, משום שהחברה הייתה עסוקה בפיתוח המשחק "פיינל פנטסי 7" עבור קונסולת הפלייסטיישן, הוחלט לבסוף שחברת Intelligent Systems תפתח את המשחק במקום זאת. המשחק זכה לשבחים רבים על הקונספט המקורי, על מערכת הקרבות הייחודית, ועל הגרפיקה של המשחק. בעקבות הצלחת המשחק הופקו לאורך השנים מספר משחקי ספין-אוף בהם המשחק המצליח """Paper Mario: The Thousand-Year Door" שפותח עבור קונסולת הגיים קיוב ב-2004.
משחקיות.
המשחק משלב אלמנטים מסורתיים מעולם משחקי התפקידים עם קונספטים ופיצ'רים מזיכיון משחקי מריו. במשך רוב המשחק, השחקן שולט במריו, שמסוגל לקפוץ ולהשתמש בפטיש שלו על מנת להתגבר על מכשולים פיזיים המוצבים ברחבי עולם המשחק. על מנת לפתור חלק רב מהחידות במשחק צריך להתבסס על כך שניתן לעשות זאת רק באמצעות חברים מסוימים של מריו אשר להם יכולות ייחודיות. לאורך המשחק מצטרפים למריו חברים נוספים במיקומים שונים.
הדמויות הללו גם מסייעות למריו בקרבות שמתרחשים ברחבי המשחק. ההתקפות במשחק דומות לאלו שקיימים במשחקי תפקידים מסורתיים, אם כי השחקן מסוגל להשפיע רבות על האפקטיביות של ההתקפות על ידי ביצוע לחיצות על הבקר לפי סדר מסוים - פעולות המכונות "Action commands".
ההתקדמות במשחק תלויה גם באינטראקציה עם דמויות שאינם שחקנים, אשר לעיתים רבות מספקות רמזים או מספקות פרטים על האירוע הבא שהולך להתרחש. בדומה למשחקי תפקידים רבים אחרים, השחקן יכול למצוא או לרכוש פריטים מדמויות שאינם שחקנים אשר מסוגלים לסייע לו בקרבות או ברחבי עולם המשחק. בחלקים מסוימים של המשחק ניתן גם לשחק בדמותה של הנסיכה פיץ'.
מפלגת האזרחים (ספרד)
מפלגת האזרחים או מפלגת סיודאדנוס היא מפלגה ליברלית בספרד.
היסטוריה.
המפלגה נוסדה בקטלוניה ב-2006. בבחירות האזוריות בקטלוניה בדצמבר 2017, קיבלה המפלגה 25.4% מהקולות, שהעניקו לה 36 צירים, מה שהפך אותה למפלגה היחידה הגדולה בפרלמנט של קטלוניה.
אף על פי כן, היא מעולם לא הייתה בשלטון ולכן עמדתה הפוליטית הממשית נותרה מקור לוויכוח בין תומכים ויריבים, מעבר להתנגדות עזה ללאומיות הקטלונית ולתנועת העצמאות הקטלונית. המפלגה השתמשה במשפט "קטלוניה היא המולדת שלי, ספרד היא המדינה שלי ואירופה היא העתיד שלנו" כדי לשרטט את האידאולוגיה שהמפלגה מתארת בעצמה כפוסט לאומית. למרות זאת, היא נחשבה על ידי מגוון מקורות כמצהירה על אידאולוגיה לאומנית ספרדית פופוליסטית. המפלגה תוארה גם כפופוליסטית, שמרנית-ליברלית ותומכת באינטגרציה עם האיחוד האירופי.
היא נהגה להציג את עצמה כמפלגת שמאל-מרכז שהציעה במצעה שילוב של עמדות סוציאל-דמוקרטיות ופרוגרסיביות - סוציאל-ליברליות, אך היא ביטלה כל אזכור של סוציאל-דמוקרטיה מעקרונותיה בפברואר 2017. עד שנת 2018 נחשבה כמפלגה שחוותה תנודה נוספת ימינה, כשהיא החלה להתחרות במפלגה העממית, ומאוחר יותר גם ב-Vox, כדי להפוך למפלגת הימין-מרכז המובילה במדינה.
הפופולריות המפלגתית שלה קרסה לאחר ביצועים גרועים בבחירות הכלליות בספרד בנובמבר 2019, ועוד לאחר ניסיון כושל במורסיה להפיל את הממשלה האזורית באמצעות הצבעת אי אמון בלתי צפויה, ואיבדה את כל המושבים שלה באספת מדריד ו-30 מתוך 36 המושבים שלה בפרלמנט של קטלוניה.
Changing
Changing הוא סינגל של הצמד המוזיקלי הבריטי, סיגמא, בשיתוף פעולה עם הזמרת הבריטית, פאלומה פיית'. השיר נכתב על ידי TMS, ויין הקטור ואלה אייר, והופק על ידי TMS וסיגמא. השיר הופיע בפרסומות של וודאפון באוקטובר 2017.
השיר, שיצא ב-14 בספטמבר 2014, נמצא באלבום האולפן הראשון של הצמד, "Life". גרסה חלופית של השיר מופיעה באלבום האולפן השלישי של פיית', "A Perfect Contradiction: Outsiders' Edition".
נכון למאי 2022, השיר הושמע למעלה מ-97 מיליון פעמים בספוטיפיי.
וידאו קליפ.
הווידאו קליפ, שצולם במיאמי ובוים על ידי קרייג מור, הועלה ליוטיוב ב-17 ביולי 2014. נכון למאי 2022, הווידאו קליפ נצפה למעלה מ-61 מיליון צפיות.
ריאן גרבנברך
מלחמת האזרחים הטולויית
מלחמת האזרחים הטולויית (מכונה במונגולית: Аригбөх-Хубилайн хаан ширээний төлөөх тэмцэл, "המאבק של אריק בוק וקובלאי על כס המלכות") הייתה מלחמת ירושה שהתחוללה באימפריה המונגולית בשנים 1260–1264.
המלחמה פרצה לאחר מותו של הח'אן הרביעי הגדול, מונגקה חאן, בין אחיו הצעירים, קובלאי חאן ואריק בוק, על תואר הח'אן הגדול של האימפריה המונגולית. הח'אן הגדול מאז ומתמיד היה תואר עוצמתי, ושליטה הראוי של האימפריה. מונגקה חאן מת בשנת 1259 ללא יורש מתוכנן, ועל תפקידו נלחמו שני אחיו הצעירים, בידיעה שהמנצח יזכה להיות הח'אן הגדול הבלעדי ובכך ישנה את מהלך ההיסטוריה למשך עשרות השנים הבאות.
"מלחמת האזרחים הטולויית" נקראת על שם אב המשפחה, טולוי, שהיה אחד מבניו של ג'ינגיס חאן.
רקע למלחמה.
האימפריה המונגולית הייתה האימפריה הגדולה בהיסטוריה מבחינת שטח רציף, וכבר במותו של מונגקה חאן, היא השתרעה מאוקראינה עד קוריאה של היום, שטח רב ביותר, ושלטה באנשים של מוצא אתני, דת ושפה שונים לחלוטין. כדי להמשיך להתנהל כראוי, האימפריה האדירה הייתה צריכה להעמיד בראשה מנהיג חזק ויציב. אך, האימפריה פיתחה מערכת ירושה מושחתת וחסרת תבונה. כל אחד שהיה לו קשר דם כלשהו לג'ינגיס חאן, יכֹל לטעון לעצמו את הכס, ובסופו של דבר החזק ביותר היה תופס את השלטון.
לאחר שמונגקה מת בשנת 1259 בלי שהכריז על יורש לאחר מותו, התעוררה מחלוקת בין שני אחיו הצעירים לגבי היורש הראוי של מונגקה. מחלוקת שתוך שנה, ב-1260, הדרדרה למלחמת אזרחים. האחים קובלאי, אריק בוק ומונגקה, היו בניו של טולוי, שהיה אחד מבניו של ג'ינגיס חאן האגדי, מייסד האימפריה ואבי האומה המונגולית. כך שכל המשפחה הטולויית, היו צאצאים ישירים של ג'ינגיס חאן והאמינו בייעודם לנהל את האימפריה תחת אל השמיים, . אך ניהולה הראוי של האימפריה נקטע עם מותו של מונגקה.
מלחמת האזרחים הטולויית נחשבת לשלב הראשון מתוך שלושה שהחלו את תהליך פיצול האימפריה המונגולית אשר בסופו האימפריה התפצלה לארבע מדינות ירושה נפרדות.
מלחמת האזרחים.